218 
spirationen er meget livligere i Parringstiden end til hvilke som 
helst andre Tidspunkter (pp. 208—7). 
Resultatet af Lungerespirationens Udelukkelse, der i eet Til¬ 
fælde foregik ved Extirpation, men i de øvrige ved Tillukning af 
Mund og Næsebor, varierer med Stofskiftet, saaledes at der skeer 
et stærkt Fald i dette, hvis det i Forvejen er højt, medens det kan 
holde sig uforandret eller endog stige, hvis det i Forvejen er lavt. 
Mellem Iltens og Kulsyrens Forhold fandtes en meget væsenlig 
Forskel, idet den respiratoriske Kvotient i alle Tilfælde steg meget 
stærkt ved Udelukkelse af Lungerespirationen. Heraf fremgaaer, 
at Kulsyre lettere udskilles gennem Huden, end Ilt optages. Der 
fandtes for Iltoptagelsen gennem Huden i intet Tilfælde højere 
Tal end 94 cc. pr. kg. og h., medens den i Reglen holdt sig paa 
70—80. Naar hermed sammenholdes, at der for Totaliltoptagelsen 
fandtes indtil 446 pr. kg. og h., sees det, hvor langt Huden som 
iltoptagende Organ maa staa tilbage for Lungerne. 
Dette kan næppe opfattes anderledes end som en 
kvalitativ Forskel mellem Huden og Lungerne som 
Respirationsorganer (pp. 207—10). 
Noget klart Udtryk for denne Forskel kan man imidlertid ikke 
opnaa ved den benyttede Methode, thi naar Huden ikke kan optage 
mere end c. 90 cc. Ilt, og dette er langt under Organismens øje¬ 
blikkelige Krav, saa maa Stofskiftet falde, og det kan ikke vare 
længe, før dette paavirker Kulsyreudskillelsen, saa at ogsaa den 
falder, selv om den i en vis Tid, som Følge af „intramolekulær 
Aanding“ eller, som jeg vil foretrække at kalde det, delvis anaerobt 
Stofskifte, kan være betydelig højere end den samtidige Iltoptagelse. 
Skal man komme til afgørende og tydelige Resultater, er det 
derfor nødvendigt at undersøge Hudrespiration og Lungerespiration 
hver for sig og samtidig, og det var denne Opgaves Løsning, der 
var det oprindelige Maal for nærværende Afhandling. 
De Resultater, hvortil Undersøgelsen førte, bevirkede imidlertid 
en Udvidelse af Opgavens Grænser, som jeg vil komme tilbage til, 
naar jeg har beskrevet Methoden for og Resultaterne af den først 
planlagte Forsøgsrække. 
